钦定古今图书集成/理学汇编/学行典/第243卷 > 倪永端
## 钦定古今图书集成/理学汇编/学行典/第243卷 > 倪永端

按《金华府志》：“倪永端，金华石门人。家业殷厚，积而能
散。明正德十三年岁歉，尝出粟五百石赈济，复为糜
粥以仓饥者。嘉靖二十四年旱荒，亦捐粟助赈，所全
活甚众。都民逋负盐课，愿为代输于官。三修通济桥，
并作摆岸，及濬筑石门塘、卢塘，工费不吝数百金。又
割岭背头地一十五亩收瘗，死而无归者，乡邦咸推”
重之。